મોરબી જિલ્લાની નાની સિંચાઈ યોજનાના કરોડોના કૌભાંડમાં મોં બંધ રાખવા માટે હળવદ-ધ્રાંગધ્રાના કોંગ્રેસી ધારાસભ્ય પરષોત્તમ સાબરીયાએ 3૫ લાખ માંગ્યાના કેસમાં વાયરલ થયેલી કથિત ઓડિયો ક્લિપ વાઇરલ થઇ છે. નવગુજરાત સમયને મળેલી કથિત ઓડિયો ક્લિપમાં કરોડોના કૌભાંડમાં જેલના સળિયા પાછળ ધકેલાયેલા ઈન્ચાર્જ કાર્યપાલક ઈજનેર કાનાણી સાથે વાતચીત થઈ ગયાનું કહીને એક ગામના સરપંચે ધારાસભ્યના મળતિયા ભરતને ૭.૪૦ લાખ ચૂકવાઈ ગયાનું જણાવ્યું હતું. જ્યારે બાકીના ૨.૬૦ લાખ ટુંકા સમયમાં ચૂકવી દેવાની ખાતરી આપી હતી. તેની સામે ધારાસભ્યએ વધુ સમય નહીં મળે તેવી આડકતરી ધમકી આપી તાકીદે રૂપિયા આપવા ટકોર કરી હતી.